ระเบียบการท่าเรือแห่งประเทศไทยระเบียบการท่าเรือแห่งประเทศไทยว่าด้วยวิธีปฏิบัติเกี่ยวกับสินค้าที่ประมูลได้จากการขายทอดตลาดพ.ศ. ๒๕๕๙[๑] โดยที่เป็นการสมควรปรับปรุงระเบียบว่าด้วยวิธีปฏิบัติเกี่ยวกับสินค้าที่ประมูลได้จากการขายทอดตลาดของท่าเรือกรุงเทพการท่าเรือแห่งประเทศไทย ให้เหมาะสมกับสภาวการณ์ปัจจุบันยิ่งขึ้นอาศัยอำนาจตามความในมาตรา ๙ (๓) และ (๔) มาตรา ๒๔ มาตรา ๒๙ วรรคแรก (๑) และวรรคสองแห่งพระราชบัญญัติการท่าเรือแห่งประเทศไทย พ.ศ. ๒๔๙๔ผู้อำนวยการการท่าเรือแห่งประเทศไทยซึ่งได้รับมอบอำนาจจากคณะกรรมการการท่าเรือแห่งประเทศไทย จึงให้วางระเบียบไว้ดังต่อไปนี้ข้อ๑ ระเบียบนี้เรียกว่า ระเบียบการท่าเรือแห่งประเทศไทยว่าด้วยวิธีปฏิบัติเกี่ยวกับสินค้าที่ประมูลได้จากการขายทอดตลาด พ.ศ. ๒๕๕๙ข้อ๒ ให้ใช้ระเบียบนี้ตั้งแต่วันที่ ๑กันยายน ๒๕๕๙ เป็นต้นไปข้อ๓ นับแต่วันใช้ระเบียบนี้ให้ยกเลิก๓.๑ระเบียบว่าด้วยวิธีปฏิบัติเกี่ยวกับสินค้าที่ประมูลได้จากการขายทอดตลาด พ.ศ. ๒๕๒๓๓.๒ประกาศท่าเรือกรุงเทพ การท่าเรือแห่งประเทศไทย เรื่อง กำหนดระยะเวลาการนำสินค้าที่ประมูลได้ออกไปจากการท่าเรือแห่งประเทศไทย๓.๓ระเบียบ คำสั่ง ประกาศ หรือหลักปฏิบัติอื่นใดที่ขัดหรือแย้งกับระเบียบนี้ข้อ๔ ในระเบียบนี้กทท. หมายความว่า การท่าเรือแห่งประเทศไทยผู้ประมูลได้ หมายความว่าผู้ที่ประมูลสินค้าได้จากการขายทอดตลาดข้อ๕ให้ผู้ประมูลได้จัดทำหนังสือยินยอมให้ขายสินค้าที่ประมูลได้จากกรมศุลกากรตามแบบทกท.๐๑.๐๔.๐๓ (๐๑) แนบท้ายระเบียบนี้ เพื่อเป็นหนังสือรับรองให้ไว้กับ กทท.ภายใต้เงื่อนไข ดังต่อไปนี้๕.๑ต้องนำสินค้าที่ประมูลได้ออกไปจาก กทท. ภายในกำหนดเวลา ๓ วันทำการนับถัดจากวันที่ได้ชำระเงินค่าสินค้านั้นให้กรมศุลกากรครบถ้วนแล้วถ้าผู้ประมูลได้ไม่นำสินค้าที่ประมูลได้ออกจากท่าเรือกรุงเทพภายในกำหนดเวลาดังกล่าว กทท.จะเรียกเก็บค่าฝากสินค้านั้นตามอัตราค่าภาระฝากสินค้าที่กำหนดไว้๕.๒เมื่อครบกำหนด ๑๕ วันนับตั้งแต่วันที่ผู้ประมูลได้ได้ชำระเงินค่าสินค้าที่ประมูลได้ให้กรมศุลกากรครบถ้วนแล้วหากผู้ประมูลได้ไม่นำสินค้าที่ประมูลได้ออกไปจาก กทท. ผู้ประมูลได้ ต้องยอมให้กทท. นำสินค้านั้นออกขายทอดตลาดเพื่อหักเงินจากการขายเป็นค่าฝากสินค้าและค่าใช้จ่ายในการขายทอดตลาดข้อ๖ ให้หมวดสินค้าขายทอดตลาดแผนกคลังสินค้าตกค้าง กองคลังสินค้า ฝ่ายปฏิบัติการเรือและสินค้า ท่าเรือกรุงเทพจัดทำสมุดบัญชีสินค้าขายทอดตลาด เพื่อบันทึกรายการขายทอดตลาดแต่ละครั้งไว้เป็นหลักฐาน โดยมีรายละเอียดของสินค้า คำสั่งกรมศุลกากรที่ขายทอดตลาดครั้งที่จำนวนเงินที่ขายได้ และอื่น ๆ ที่จำเป็นข้อ๗หากผู้ประมูลได้ไม่มานำสินค้าออกภายใน ๓๐ วัน นับแต่วันที่ประมูลได้ ให้หัวหน้าแผนกคลังสินค้าตกค้างจัดทำบันทึกเสนอผู้อำนวยการกองคลังสินค้าเพื่อมีหนังสือสอบถามความคืบหน้าไปยังฝ่ายของกลางและของตกค้างสำนักงานศุลกากรท่าเรือกรุงเทพและเร่งรัดให้แจ้งผู้ประมูลได้นำสินค้าออกจากท่าเรือกรุงเทพโดยเร็วข้อ๘ ในกรณีที่ผู้ประมูลได้ได้นำหลักฐานการชำระเงินจากกรมศุลกากรมาแสดงเพื่อนำสินค้าที่ประมูลได้ออกภายในกำหนด ๓ วันทำการ ตามข้อ ๕.๑ให้หมวดสินค้าขายทอดตลาด ออกหลักฐานใบรับสินค้าจากท่าเรือ (WHARF RECEIPT) และใบกำกับสินค้าให้แก่ผู้ประมูลได้ เพื่อนำสินค้าออกไปถ้าผู้ประมูลได้มาขอนำสินค้าออกภายใน๑๕ วัน นับถัดจากวันที่ชำระเงินให้กรมศุลกากรครบถ้วน ให้หมวดสินค้าขายทอดตลาดบันทึกรายละเอียดลงในแบบขอให้คิดค่าภาระสินค้าเพิ่มกรณีผู้ประมูลสินค้าได้ไม่นำสินค้า ออกตามกำหนดเวลา ตามแบบ ทกท.๐๑.๐๔.๐๓ (๐๒)แนบท้ายระเบียบนี้ เสนอผู้อำนวยการกองบริการค่าภาระเงินสด สำนักบริหารการเงินฝ่ายการเงินและบัญชีเพื่อเรียกเก็บเงินค่าภาระฝากสินค้าตามอัตราและระเบียบที่กำหนดแล้วให้ผู้ประมูลได้นำใบเสร็จรับเงินมาแสดง เพื่อรับมอบสินค้าไปจาก กทท.ข้อ๙หากผู้ประมูลได้ไม่มาขอรับสินค้าภายในกำหนด ๑๕ วัน นับถัดจากวันที่ชำระเงินให้กรมศุลกากรครบถ้วนแล้วให้หมวดสินค้าขายทอดตลาดจัดทำบันทึกเสนอผู้อำนวยการกองคลังสินค้าเพื่อขออนุมัติขายสินค้านั้นต่อผู้อำนวยการการท่าเรือแห่งประเทศไทยและเมื่อได้รับอนุมัติแล้วให้คณะกรรมการขายทอดตลาดของ กทท.ตามระเบียบการท่าเรือแห่งประเทศไทย ว่าด้วยการดำเนินการเกี่ยวกับสินค้าหรือตู้สินค้าที่ได้ยื่นใบขนสินค้า วางประกัน ชำระค่าภาษีอากรโดยได้ทำพิธีการตรวจปล่อย หรือยังมิได้ทำพิธีการตรวจปล่อยสินค้าหรือตู้สินค้าจากกรมศุลกากร และ/หรือยังไม่ได้นำออกจากท่าเรือกรุงเทพ พ.ศ. ๒๕๕๗นำสินค้าออกขายทอดตลาดได้เงินจำนวนเท่าใดให้หักค่าฝากเก็บสินค้าและค่าใช้จ่ายในการขายทอดตลาดไว้ให้ครบถ้วน ส่วนเงินที่เหลือคืนให้แก่ผู้ประมูลได้ผู้ประมูลได้จะต้องยื่นหนังสือขอรับเงินส่วนที่เหลือต่อฝ่ายการเงินและบัญชีภายในกำหนดเวลา ๓๐ วัน นับตั้งแต่วันที่ได้รับการแจ้งเป็นหนังสือจาก กทท. หากพ้นกำหนดเวลาดังกล่าวกทท. จะโอนบัญชีเงินส่วนที่เหลือเป็นรายได้ของ กทท.ข้อ๑๐ ในกรณีผู้ประมูลได้มาขอรับสินค้าเมื่อพ้นกำหนด ๑๕ วันแล้ว และสินค้านั้นอยู่ระหว่างดำเนินการขออนุมัติขายหรืออนุมัติให้ขายได้แล้ว แต่ยังอยู่ในระหว่างดำเนินการขายทอดตลาด ให้หัวหน้าหมวดสินค้าขายทอดตลาดทำบันทึกเสนอผู้อำนวยการการท่าเรือแห่งประเทศไทย เพื่อขออนุมัติถอนเรื่องและเมื่อได้รับอนุมัติถอนเรื่องแล้วจึงแจ้งให้ผู้ประมูลได้ไปชำระค่าภาระฝากสินค้าตามจำนวนวันที่สินค้าฝากเก็บต่อฝ่ายการเงินและบัญชีและเมื่อได้รับใบเสร็จรับเงินแล้วให้ดำเนินการส่งมอบสินค้านั้นให้แก่ผู้ประมูลได้ต่อไปข้อ๑๑ให้ผู้อำนวยการการท่าเรือแห่งประเทศไทยเป็นผู้รักษาการตามระเบียบนี้และมีอำนาจในการออกคำสั่ง ประกาศ หรือหลักปฏิบัติรวมทั้งเป็นผู้วินิจฉัยชี้ขาดกรณีที่มีปัญหาเกี่ยวกับการดำเนินการตามระเบียบนี้และให้ถือเป็นที่สุดประกาศ ณ วันที่ ๒๘กรกฎาคม พ.ศ. ๒๕๕๙เรือเอกสุทธินันท์ หัตถวงษ์ผู้อำนวยการการท่าเรือแห่งประเทศไทย[เอกสารแนบท้าย]๑. หนังสือยินยอมให้ขายสินค้าที่ประมูลได้จากกรมศุลกากร(ทกท. ๐๑.๐๔.๐๓ (๐๑))๒. แบบขอให้คิดค่าภาระสินค้าเพิ่มกรณีผู้ประมูลสินค้าได้ไม่นำสินค้าออกตามกำหนดเวลา (ทกท. ๐๑.๐๔.๐๓ (๐๒))(ดูข้อมูลจากภาพกฎหมาย)ปริยานุช/จัดทำ๑๙ กันยายน๒๕๕๙กัญฑรัตน์/ตรวจ๑๙ กันยายน๒๕๕๙[๑] ราชกิจจานุเบกษาเล่ม ๑๓๓/ตอนที่ ๗๕ ง/หน้า ๒/๑๕ กันยายน ๒๕๕๙